કોરોના વાઇરસ : ગુજરાત પોલીસ લૉકડાઉનમાં બળપ્રયોગ કેમ કરે છે?\n* લીમડીમાં બાઇક પર નીકળેલા કેટલાક લોકોને જાહેરમાં પોલીસે ઊઠકબેઠક કરાવી 

*  અમદાવાદના ઉજાલા સર્કલ પાસે પોલીસે બહાર નીકળેલા લોકોનાં વાહનોની હવા કાઢી નાખી 

* વડોદરામાં પાણીગેટ વિસ્તારમાં લૉકડાઉનમાં બહાર નીકળેલા લોકોને ડંડા મારવામાં આવ્યા 

સમગ્ર દેશ સહિત ગુજરાતમાં પણ કોરોના વાઇરસથી સંક્રમિત કેસની સંખ્યા વધી રહી છે. ગુજરાતમાં પણ લૉકડાઉન હોવાથી પોલીસ કડક રીતે તેનું પાલન કરાવી રહી છે.

કેટલીક જગ્યાએ પોલીસ અને પ્રજા વચ્ચે ઘર્ષણ થયાના સમાચાર પણ વહેતા થયા હતા.

આવી પરિસ્થિતિને ધ્યાનમાં રાખીને પોલીસને નરમ વલણ દાખવવાની સૂચના પણ ગૃહવિભાગ દ્વારા આપવામાં આવી છે.

પોલીસ અને પ્રજા વચ્ચે ઘર્ષણ કેમ થાય છે?

ગુજરાતી પોલીસના આ વલણ પાછળ એમનામાં રહેલી એક ઍન્ઝાયટી અને કામના સતત વધુ કલાકો પણ જવાબદાર હોવાનું પોલીસના સાયકિયાટ્રીસ્ટ ડૉ. ગોપાલ  ભાટિયા માને છે.

બીબીસી ગુજરાતી સાથે વાત કરતાં ભાટિયાએ કહ્યું, "સામાન્ય સંજોગોમાં પોલીસને ખબર હોય છે કે જો કોઈ હિંસાની વારદાત હોય અને કર્ફ્યુ નાખ્યો હોય ત્યારે  પોલીસને કઈ તરફથી બચવાનું છે અને હુમલાખોર કોણ હોઈ શકે છે, પણ હાલની પરિસ્થિતિ અત્યંત અલગ છે."

"એમને ખબર નથી કે પોલીસ લાંબા સમય સુધી કામ કરે છે, એમને પણ આ રોગની અસર થઈ શકે છે. કામ કાર્ય પછી એ ઘરે જાય ત્યારે એ સંક્રમિત થયા હશે કે કેમ એની એમને ખબર નથી."

"એમને બૅક ઑફ માઇન્ડ એ ડર પણ હોય છે કે જો એ કોરોના વાઇરસથી સંક્રમિત થશે તો એમના પરિવારને અસર થશે. એટલું જ નહીં આના કારણે એ લોકો ગજબના પ્રેશરમાં રહે છે અને પ્રેશરમાં ક્યારેક ઓવર રીએકટ કરી બેસે છે અને હિંસા પણ થઈ જાય એવું બની શકે, કારણ કે પોતાની ડ્યૂટીનું પ્રેશર અને બહાર નીકળેલો માણસ ખરેખર સંક્રમિત હોય તો શું થઈ શકે એને ધ્યાનમાં લેતા લાંબા ડ્યૂટીમાં આ બની શકે છે."

ડૉ. ગોપાલ ભાટિયા વધુમાં કહે છે, "એમના પર ઘરે બેઠેલા લોકો કરતાં વધુ જોખમ હોય છે. તેમજ તેમના પરિવારજનોના જીવનું જોખમ પણ રહેલું છે."

"પોલીસ પણ સર્વાઇવલ મોડમાં હોય છે કે પોતે કેવી રીતે બચવું? કારણ કે કોરોના વાઇરસને કારણે એ પોતે પણ અસલામત અનુભવે છે. આ પરિસ્થિતિ ક્યારે બંધ થશે એની કોઈને ખબર નથી. પોલીસ પણ માણસ છે એટલે ઓવર રીએક્ટ કરી જાય છે અને બિનજરૂરી ગુસ્સો કરી હિંસક પણ બની જાય છે."

'કેટલાક બહાનાં બનાવીને અવારનવાર નીકળે છે'

અમદાવાદમાં ટ્રાફિક પી.એસ.આઈ. તરીકે ફરજ બજાવતાં એસ.કે. શ્રીમાળી પણ ભાટિયાની વાતમાં સૂર પૂરાવે છે.

બીબીસી ગુજરાતી...\n\ntl;dr:
* અમદાવાદમાં શાકભાજી લેવા નીકળેલા થલતેજના મહેન્દ્ર શાહને પોલીસે કોઈ દલીલ સાંભળ્યા વગર ડંડા માર્યા